Ko obrnem list, zagledam na <u>tej</u> strani prašiča. Ne preostane mi nobeno drugo (boljše) sredstvo, kakor da Vašo milost prosim za očetovsko uvidevnost – tako slabo sem tukaj opremljen za pisarjenje. Zato pa se bom tudi večno varoval pred angeli in si z njimi samo <u>na daleč</u> izmenjaval dolžnosti olikanega življenja.
<p>Tammerburg mi ni prinesel še nobenega odgovora. Pred kratkim sem ga srečal na ulici, ko sem imel pismo pri sebi. Že sama novica o pismu in njegovi vsebini ga je silno razveselila. Dan poprej je bil pri meni mladi <u>Launoy,</u> katerega očeta sta Prešern in Mohs primerjala s <u>šnavcerjem.</u> Sin ima prav tak obraz. Sam mu bom vsekakor gledal vanj, ker ga poznam iz knjižnice. Pravi, da je pravkar prišel iz <u>Konstantinopla.</u> (Če je res.)
</p><p>Štirje stekleni stožci še niso prispeli, toda faktor mi je zagotovil, da bodo <u>gotovo</u> do Mihaelovega. Dr. Schreibers me je potolažil, da se <u>njemu</u> ni godilo nič bolje. Dr. Schreibers mi je za Vašo milost <u>skupaj s prijateljskim priporočilom</u> rad izročil dva izvoda svojega poziva (ki ni na knjižnem trgu) in me ponovno povabil na svoje fizikalne in naravoslovne <u>večere</u> (če le ne bodo zopet <u>od dvanajste do druge</u> ure), za kar sem mu kot varovanec Vaše milosti toliko bolj hvaležen. Zelo pogreša dopisovanje z Vašo milostjo. Tudi Scopoli je bil pri njem.
</p>
Heubner pošilja Vaši milosti kot darilo dva izvoda Mohsove <i>Elementarne metode</i> na boljšem papirju, dva druga izvoda <u>sem</u> naročil (za prijatelje) na račun. (<i>En passant,</i> zapoveduje Vaša milost, naj manjše račune <u>v prihodnje</u> poravnam in si <u>takoj</u> povrnem pri Goldu, ali naj pustim do konca leta odprte, saj trgovci tako ali tako vse vodijo v <u>konvencijskem denarju</u> in <u>pretvarjajo samo na dan plačila?</u>) Prav tako sledita z zadnjo poštno kočijo v Celje Moll in Gilbert, pa tudi (na vpogled) Leonhardova <i>Žepna knjiga.</i>  Hoffmannova in Steffensova nadaljevanja še niso izšla. Mohs naj bi Leonharda zelo hvalil. Heubner se spominja,
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-08-15
<a rel="nofollow" class="external free" href="http://nl.ijs.si/e-zrc/zois/html/MP44.html">http://nl.ijs.si/e-zrc/zois/html/MP44.html</a>